DLXXXIII.  Quartam Traniani Roccae partem, a Vincione comite de Montumano Ecclesiae Romanae dono datam, eidem comiti per emphyteusin tribuit.   (Anno 1153, Jun. 3.) [UGHELLI,  Italia sacra,  III, 638.]
Author: Eugenius III

In nomine Domini, anno Dominicae Incarnationis 1153, anno nono pontificatus domini Eugenii tertii papae, indict. I, mensis Junii die 3.

Ego quidem D. Eugenius episcopus, servus servorum Dei, et in sanctissima sede beati Petri apostoli papa tertius. In praesentia fratrum meorum episcoporum, cancellarii et cardinalis, hac die propria, spontaneaque mea voluntate loco, et concedo tibi Wicioni comiti de Montumano, tuisque haeredibus et successoribus in perpetuum, id est quartam integram partem unius Roccae quae dicitur Tranianum, cum integra quinta parte domorum, et casalinorum, terrarum, sementariarum, vinearum, silvarum, pratorum, padulium, et pantanorum, cum fontibus, rivis, aquis, aquarumque decursibus, montibus, collibus, et plagis, et planitiis, cum integra quinta parte omnium placitorum, et bundorum, et cum quinta parte totius honoris, et districti, et cum omnibus ipsi castro generaliter et integre pertinentibus positis in territorio Clusino, sicut inter suos concludit affines, juris beati Petri, et sanctae Romanae Ecclesiae, ad tenendum, utendum, fruendum, meliorandum, et sicut dictum est, in perpetuum possidendum. Qualiter beati Petri et sanctae Romanae Ecclesiae competit per donationem a te mihi, meisque successoribus factam, ita tibi, tuisque haeredibus, et successoribus in perpetuum loco et concedo, et omni anno, mense Maio persolvatis pro pensione nobis, nostrisque successoribus, et sacro Lateranensi palatio, dimidium Morabetini, et si acciderit, quod per tres annos nobis, nostrisve successoribus dictam pensionem non persolveritis, et in quarto anno requisitus, duplum nobis, et nostro sacro palatio confertur. Ego itaque una cum meis successoribus defendere promittimus tuis, tuisque haeredibus, ac successoribus contra omnes honores, si opus, et necesse fuerit. Si qua vero pars contra fidem hujus locationis venire attentaverit, et cuncta, quae dicta sunt, quodlibet modo non observaverit, vel si tu conductor, aut tui haeredes, aut successores, nobis, et sacro nostro palatio, quae dicta sunt non persolveritis, et observaveritis, tunc dicta pars infidelis parti fidem servanti pro poena decem boni auri libras, et soluta poena, haec duae locationis chartulae uno tenore conscriptae per manum Andreae scrinarii sanctae Romanae Ecclesiae mense, et indictione suprascripta prima, secundum eorum tenorem firma permaneant. Signum manus suprascripti domini Eugenii summi, et universalis pontificis, et in sacratissima sede beati Petri apostoli papae tertii, hujus chartulae rogavi. Centius Frajapanis Romanorum consul. Hyacinthus D. papa dapifer. Petrus Urbis praefectus. Maximus Guitianus. Oddo Franconis. Assalitus Conradi de Guito. Guivad de Radicofani. Salac filius ejus. Mirus Massinelli. Ardimanus Castellionis vallis de Ove. Gerardus vicecomes de Civitella. Petrus de Aseja. Benedictus Zenonis. Blasius de Macello. Orlandinus Bometti. Bevarsus de Caviano. Cossivallus de Mejola. Arnolsinus Castellionis vallis Uvae. Et ego Andreas scriniarius sanctae Romanae Ecclesiae complevi, et absolvi.